钦定古今图书集成/明伦汇编/交谊典/第077卷 > 《木兰花慢》〈饯赵山台〉吴文英
## 钦定古今图书集成/明伦汇编/交谊典/第077卷 > 《木兰花慢》〈饯赵山台〉吴文英

指罘罳残月，动凉信、又催归。正玉涨松波，花穿画舫，
无限红衣。青丝傍桥浅系，问笛中、谁奏鹤南飞。西子
冰绡冷处，素娥宝镜圆时。清奇。好借秋光。临水色、
写瑶卮。向醉中织就，天孙云锦，一杼新诗。依稀数声
禁漏，又东华、尘染帽檐缁。争似西风小队，便乘鲈鲙
秋肥。